b'\n_START_ARTICLE_\nPape\xc5\xbe Sabinijan\n_START_SECTION_\nNemirni \xc4\x8dasi\n_START_PARAGRAPH_\nPo Gregorjevi smrti se je zvrstilo na sede\xc5\xbeu svetega Petra v dvajsetih letih kar pet pape\xc5\xbeev in vsi po dolgi sedisvakanci. Bizantinski cesarji so hoteli nasilno uveljavljati svojo voljo pri pape\xc5\xa1kih volitvah, \xc4\x8demur pa se Rimljani nikakor niso bili pripravljeni ukloniti. Poleg tega so trajali stalni spopadi med pri\xc5\xa1ed\xc5\xa1imi  arijanskimi  Langobardi  in  katoli\xc5\xa1kimi  staroselci  Italije . V vzhodni Cerkvi se je za\xc4\x8delo \xc5\xa1iriti monoteletstvo . Tudi zaradi verske neenotnosti tamkaj\xc5\xa1njih kristjanov so muslimani s tako lahkoto zasedli malone cel  Bli\xc5\xbenji in Srednji vzhod , kakor tudi celotno  kr\xc5\xa1\xc4\x8dansko   Afriko . Cerkveni poglavarji so lahko pri\xc4\x8dakovali uspehov le pri pokristjanjevanju  germanskih  narodov.\n_START_SECTION_\nMladostno napredovanje\n_START_PARAGRAPH_\nSabinijan je \xc5\xbee zmladega vstopil v cerkveno slu\xc5\xbebo in za razliko od svojega predhodnika Gregorja Velikega ni postal \xc5\xa1kof "per saltum" ("skokoma"), ampak je prejel po vrsti vse cerkvene redove. Gregor Veliki ga je poslal za apokriziarija v Carigrad med drugim tudi z nalogo, da prepri\xc4\x8da patriarha o neumestnosti naslova "ekumenski patriarh", ki pripada samo "prvemu sede\xc5\xbeu", to je Rimu; videti pa je, da pri diplomaciji ni imel preve\xc4\x8d sre\xc4\x8de, zato ga je odpoklical \xc4\x8dez malo \xc4\x8dasa nazaj v Rim.\n_START_SECTION_\nSmrt in \xc4\x8de\xc5\xa1\xc4\x8denje\n_START_PARAGRAPH_\n\xc4\x8ceprav ga ni v starih martirologijih, ga \xc4\x8dastijo kot svetnika.'